**שיעורי בית**

1. דרושה תוכנה לניהול צוות שדה תעופה.

על התוכנה להכיל את המחלקות הבאות:

1. טייס, המכיל: שם פרטי, שם משפחה, ותק בשנים, מספר רישיון טייס.
2. דייל אויר, המכיל: שם פרטי, שם משפחה, ותק בשנים, ארץ מוצא, מחלקה (ראשונה/עסקים/אקונומית).
3. דייל קרקע, המכיל: שם פרטי, שם משפחה, ותק בשנים, ארץ מוצא, תפקיד קרקע.
4. נוסע, המכיל: שם פרטי, שם משפחה, מספר דרכון.

צרו בתוכנית הראשית מערך בגודל 4 והכניסו למערך ערכי Hard-Coded, כך שכל תא יכיל אובייקט מסוג אחר.

רוצו בלולאה על המערך והציגו את הדברים הבאים:

* אם האובייקט הינו טייס – הציגו את הותק.
* אם האובייקט הינו דייל אויר – הציגו את המחלקה.
* אם האובייקט הינו דייל קרקע – הציגו את תפקיד הקרקע.
* אם האובייקט הינו דייל אויר או דייל קרקע – הציגו את ארץ המוצא.
* אם האובייקט הינו נוסע – הציגו את מספר הדרכון.

רוצו בלולאה נוספת והציגו את כל הפרטים ע"י קריאה ל-display בכדי לוודא שההצגות הקודמות נכונות.

1. דרושה תוכנה להצגת צורות על המסך. על התוכנה להכיל את הצורות הבאות:

ריבוע, המכיל צבע וצלע.

מלבן, המכיל צבע, אורך ורוחב.

עיגול, המכיל צבע ורדיוס.

לכל מחלקה יש לבנות גם:

Constructor לאתחול הצורה.

פונקציית display להצגת פרטי הצורה.

פונקציית getArea המחזירה את שטח הפנים של הצורה.

פונקציית getPerimeter המחזירה את היקף הצורה.

ב-Script הראשי צרו מערך בגודל 20 המסוגל להכיל את כל הצורות.

אתחלו אותו ב-20 צורות רנדומליות, כאשר לכל צורה הכניסו ערכים רנדומלים.

רוצו עליו בלולאה והציגו:

את הצורות

את ההיקף של כל צורה

את שטח הפנים של כל צורה

רק אם הצורה הינה עיגול – את הקוטר שלה.

**בהצלחה ☺**